

**ҚАЗАҚСТАН РЕСПУБЛИКАСЫНДА АҒАШ САУДАЛАСУЫН (АУКЦИОНДАР) ӨТКIЗУ ТӘРТIБI ТУРАЛЫ УАҚЫТША ЕРЕЖЕНI БЕКIТУ ТУРАЛЫ**

***Күшін жойған***

ҚАЗАҚСТАН РЕСПУБЛИКАСЫ МИНИСТРЛЕР КАБИНЕТIНIҢ ҚАУЛЫСЫ 18 ақпан 1994 ж. N 199. Күші жойылды - ҚР Үкіметінің 2004.01.13. N 32 қаулысымен.

     "Қазақстан Республикасының Орман кодексiн күшiне енгiзу тәртiбi туралы" Қазақстан Республикасы Жоғарғы Кеңесiнiң 1993 жылғы 23 қаңтардағы N 1925-XII қаулысына сәйкес Қазақстан Республикасының Министрлер Кабинетi қаулы етедi:

     Қазақстан Республикасында Ағаш саудаласуын (аукциондар) өткiзу тәртiбi туралы Уақытша ереже бекiтiлсiн (қоса берiлiп отыр).

*Қазақстан Республикасының*

*Премьер-министрi*

Қазақстан Республикасы

Министрлер Кабинетiнiң

1994 жылғы 18 ақпандағы

N 199 қаулысымен

Бекiтiлген

 **Қазақстан Республикасында ағаш саудаласуын**
**(аукциондар) өткiзу тәртiбi туралы**
**УАҚЫТША ЕРЕЖЕ**

 **ЖАЛПЫ ЕРЕЖЕЛЕР**

     1. Өсiп тұрған сүректердi саудаласу арқылы сату орман шаруашылығын ұтымды жүргiзудi экономикалық ынталандыру, өсiп тұрғанда босатылатын сүректiң нарықтық бағасын қалыптастырудың маңызды құралы болып табылады және орман пайдалануда нарықтық қатынастарды жандандыру мақсатында енгiзiледi.

      2. Ағаш саудасын (аукциондарды) өткiзу тәртiбi туралы Уақытша ереже, бұдан былай Ереже, өсiп тұрған сүректi, сол сияқты қурап тұрған, жел сұлатқан, дауыл омырған және басқа осындай сүректi сату тәртiбiн реттейдi.

      3. Өсiп тұрған сүрек саудасы (аукционы) - бұл өсiп тұрған сүректiң ашық саудасы, мұндай жағдайда оны ұйымдастырушылар неғұрлым жоғары баға ұсынған заңды немесе жеке тұлғалар сатып алатын болуы үшiн тиiстi хабарландырулар жолымен сүрек сатып алушыларды бәсекелестiк сайысқа қатысуға тартады.

      4. <\*>

      Ескерту. 4-тармақ алып тасталды - ҚР Үкіметінің 2003.04.14. N 358 қаулысымен .

      5. Саудаласу арқылы (аукционда) сату үшiн қойылатын, өсiп тұрған сүректiң көлемiн орман қоры учаскелерiнiң иелерi ағаш дайындаушылар, орман топтары, шаруашылықтар бойынша ағаш кесу қоры лимитiн орналастырумен бiр мезгiлде анықтайды және облыстық атқарушы өкiмет органдарының келiсiмi бойынша Қазақстан Республикасының мемлекеттiк орман шаруашылығын басқару органы бекiтедi.

      6. Саудаласу арқылы (аукциондарда) сүректердi сатып алушылар болып заңды ұйымдар және қажеттi техникасы мен жабдығы бар жеке тұлғалар қатысуы мүмкiн. Сатып алушы аукционға жеке өзi немесе сенiмхат бойынша өзiнiң өкiлi арқылы қатысады. <\*>

      Ескерту. 6-тармақ өзгерді - ҚР Үкіметінің 2003.04.14. N 358 қаулысымен .

 **САУДАЛАСУДЫ (АУКЦИОНДАРДЫ) ҰЙЫМДАСТЫРУ**

      7. Саудаласуды (аукционды) облыстық атқарушы өкiмет органы облыстық орман шаруашылығын басқару органымен бiрлесе отырып ұйымдастырады және өткiзедi. Бұл үшiн Сауда комиссиясы құрылады, оның құрамына облыстық атқарушы өкiмет органының, облыстық орман шаруашылығын басқару органының мемлекеттiк салық инспекциясының, сүректi сатушы орман қоры учаскелерi иелерiнiң өкiлдерi, хаттамашы, заң кеңесшiсi, бухгалтер және басқа мүшелерi енгiзiлуге тиiс. Сауда комиссиясының төрағасы болып облыстық атқарушы өкiмет органының өкiлi тағайындалады.

      <\*>

      Ескерту. 7-тармақтың 2-абзацы алып тасталды - ҚР Үкіметінің 2003.04.14. N 358 қаулысымен .

      8. Саудаласудың (аукциондардың) маңызына қарай олар ауызша жарысу (ауызша саудаласу) түрiнде немесе конвертке салып, желiмдеп ұсынған жазбаша сұранымды (жабық саудаласу) қарастыру жолымен немесе екi тәсiлдi қоса отырып (бiрлескен саудаласу) өткiзiледi. Бiрлескен саудаласу басымырақ тағайындалады. Өсiп тұрған сүректi аса iрi көлемде сатқан кезде жабық саудаласу тағайындалады. <\*>

      Саудаласуды өткiзу тәсiлiн Сауда комиссиясы белгiлейдi.

      Ескерту. 8-тармақ өзгерді - ҚР Үкіметінің 2003.04.14. N 358 қаулысымен .

      9. Саудаласу (аукцион) бүкiл жыл бойы алармандар үшiн анағұрлым қолайлы мерзiмде тағайындалады. Әр түрлi жерде белгiленген саудаласуды (аукциондарды) өткiзу мерзiмi аларманның әрбiр жекелеген саудаласуға (аукционға) қатысуына мүмкiндiгi болатындай есеппен анықталады.

      10. Сүректi сатушы Сауда комиссиясымен "сауда келiсiмiн" (1-қосымша) жасасады. Сауда келiсiмiнiң құрамды бiр бөлiгi саудаласуды өсiп тұрған сүректi сатуға арналған "өтiнiм" (2-қосымша) болып табылады, оны сатушы толтырады. Әрбiр сауда бiрлiгiне өтiнiм жеке-жеке жасалады және онда аталған тауар түрi жөнiнде барлық негiзгi мәлiметтер: тұрған жерi (орман иесі, орманшылық, орамы, бөлiнген тiлкем, оның нөмiрi), ормандар тобы, қорғаныштық санаты, көлiк жолының бар-жоғы тұқымы бойынша сүректiң саны және оның тауарлық құрылымы, кесу тәсiлi, дайындау және тасып әкету мерзiмi, өсiп тұрған сүректiң алғашқы (сөрелiк) құны, ақы төлеу шарты, орманды қалпына келтiру тәсiлi мен мерзiмi, ағаш кесiлетiн жердi (тiлкемдi) игерудiң технологиялық қартасы, неғұрлым пайдалы мәмiленi жүзеге асыруға себепшi болатын және осы сауда бiрлiгi жайында аларманның неғұрлым толық хабардар болуы үшiн қажеттi басқа да ақпарат көрсетiлуi қажет. (Сауда бiрлiгi - бiрыңғай тұтастық түрiнде саудаласуға қойылған өсiп тұрған сүректiң текше метр есебiндегi көлемi. Ол ағаш кесу учаскесiнiң кесiлуге жататын ағаштарын немесе оның бiр бөлiгiн, ағаштар тобын, оның жекелеген бөлiгiн бiлдiредi). <\*>

      Ескерту. 10-тармақ өзгерді - ҚР Үкіметінің 2003.04.14. N 358 қаулысымен .

      11. Сауда комиссия сүректi сатуға арналған (сауда келiсiмiне қосымшалар) өтiнiм негiзiнде каталог жасайды, онда барлық сауда бiрлiгi жөнiндегi толық мәлiмет, сондай-ақ алармандардың, сатушы ұйымдардың шоттарына кепiлдiк салуына мүмкiндiгi болуы үшiн олардың есеп айырысу шоттары мен атаулары көрсетiледi.

      12. Сауда комиссиясы саудаласуды өткiзу мерзiмi мен орны жайында бұқаралық ақпарат құралдарында, арнаулы анықтамалық басылымдарда хабарландыру бередi.

      Хабардар ету нысандары мен құралдарын таңдау өсiп тұрған сатылатын сүректiң көлемi мен сапасына және саудаласу тәсiлiне қарай жүргiзiледi.

      13. Саудаласуды өткiзу мерзiмiн хабарлау саудаласудың маңыздылығына қарай оның басталуынан бiр-алты ай бұрын жасалуға тиiс.

      14. Хабарландыруда саудаласудың орны, мерзiмi, тәсiлi, оған кiмнiң жiберiлетiнi, өсiп тұрған сүректiң сатуға қойылатын әрбiр тобының көлемi мен бастапқы құны және барлық сауда бiрлiгi, сондай-ақ сатудың шарттары туралы егжей-тегжейлi мәлiметтi қайдан алуға болатыны, өсiп тұрған сатылатын сүректi байқап көру үшiн кiмге жолығу керектiгi, табиғи күйдегi тiлкемдi байқап көру тәртiбi және оның құны көрсетiледi. Сонымен қатар жабық конвертте хатталған өтiнiм бойынша сауда жүргiзетiн кезде хабарландыруда оны саудаласуға қатысуға тiлек бiлдiрушi алармандардың беретiн мерзiмi де көрсетiледi.

      15. Өсiп тұрған сүректiң бастапқы бағасы өзiне Қазақстан Республикасының заңнамасына сәйкес бекiтiлген өсiп тұрған күйiнде босатылатын сүрек үшiн төлемнiң қолданыстағы базалық ставкаларын және сауда шығындарын қамтиды. <\*>

       Ескерту. 15-тармақ жаңа редакцияда - ҚР Үкіметінің 2003.04.14. N 358 қаулысымен .

      16. Сауда комиссиясы әрбiр сауда бiрлiгi бойынша бастапқы ақшалай жарнаны (кепiлдiктi) жеке-жеке белгiлей алады, бұл кейiн сатып алынған тауар бағасына қосылады немесе ешнәрсе сатып алмаған қатысушыларға қайтарылады. Аукционда саудаласуға тiлек бiлдiрген аларман таңдап алған барлық сауда бiрлiгi бойынша сатушының есеп айырысу шотына кепiлдiк сома өткiзуге мiндеттi. <\*>

      Ескерту. 16-тармақ өзгерді - ҚР Үкіметінің 2003.04.14. N 358 қаулысымен .

      17. Сатушы саудаласу алдында алармандардың қалауы бойынша ағаш кесiлетiн жердi (тiлкемдi) байқап көрудi ұйымдастырады.

      18. Жабық конвертте хатталған өтiнiм беру жолымен саудаласуға тiлек бiлдiрушiнiң тiкелей өзi немесе басқа кiсi немесе почта арқылы өзiнiң өтiнiмiн Сауда комиссиясына жолдай отырып, конверт сыртына "Мынадай күнге белгiленген өсiп тұрған сүректi саудаласуға өтiнiм" деп жазуы керек. Өтiнiм саудаласу жайындағы хабарландыруда көрсетiлген мерзiмнен кешiктiрiлмей табыс етiлуге тиiс және онда:

      а) өсiп тұрған сүректi хабарландырылған сату шарттары негiзiнде сатып алуға келiсетiнi, нендей бiр түзетусiз жазбаша түрде белгiленген әрбiр сауда бiрлiгiнiң ұсынылатын бағасы;

      б) өтiнiм берген заңды тұлғаның деректемесi, сондай-ақ фамилиясы, аты, әкесiнiң аты және осы тұлғаның уәкiлдiк берген жекелеген өтiнiмшiлердiң мекен-жайы;

      в) кепiлдiктi төлегенi туралы төлемдiк тапсырманың көшiрмесi болуға тиiс.

      19. Сауда комиссиясына келiп түсетiн барлық жабық өтiнiмдерге тiркелген нөмiрi берiлiп, сол бойынша осы жабық өтiнiм саудаласуға қатысады.

      20. Сауда комиссиясы саудаласуға (аукционға) қатысушыларға билет береді, билеттiң нөмiрi саудаласуға (аукционға) қатысушының нөмiрi болып табылады. Саудаласуға қатысушыларға билет кепiлдiк ақы төленгенi туралы төлемдiк тапсырма көрсетiлгеннен кейiн берiледi, бұған қоса заңды тұлғаның уәкiлдiк берген сенiмхатты табыс етуге тиiс. <\*>

      Ескерту. 20-тармақ өзгерді - ҚР Үкіметінің 2003.04.14. N 358 қаулысымен .

      21. Кепiлдiк ақының төленгенi туралы ақпарат Кепiлдiк туралы ведомоске (3-қосымша) жазылып, қатысушылар қол қояды.

 **САУДАЛАСУДЫ (АУКЦИОНДЫ) ЖҮРГIЗУ ТӘРТIБIНЕ**
**ҚОЙЫЛАТЫН ЖАЛПЫ ТАЛАПТАР**

      22. Сауда комиссиясы саудаласуды (аукционды) жүргiзедi және олардың операциясын ресiмдейдi.

      23. Саудаласуды (аукционды) жүргiзу кезiнде "Сауда комиссиясының саудаласуды жүргiзгенi туралы есебi" (7-қосымша) жасалады, онда саудаласу кезiнде орын алған нендей бiр жағдай жөнiнде қабылданған барлық шешiм көрсетiледi және "Сауда парағы" (4-қосымша) толтырылады.

      24. Саудаласу мүмкiндiгiнше оның аяқталатын мерзiмiне дейiн үзiлiссiз жүргiзiлуге тиiс. Үзiлiс қажет болған жағдайда, Сауда комиссиясының төрағасы бұл жөнiнде сауданы қайта жалғастыру мерзiмiн белгiлей отырып, барлық қатысушыларға хабарлайды, саудаласу жүргiзiлгенi жайындағы есепке жазба түсiрiледi. Саудаласуды жабық конверттегi өтiнiмдер бойынша жүргiзу кезiнде саудаласуға жасалған үзiлiс уақытында өтiнiмдер ортақ конвертке салынып, Сауда комиссиясы төрағасының мөрi басылып, хатталады.

      25. Сауда комиссиясының төрағасы саудаласуды (аукционды), ашып, оны жүргiзу шарттарын (саудаласуды жүргiзудiң осы Ережелерiнiң 27-42-тармақтарында жазылған тәртiбiн) оқып бередi және саудаласуға ниет бiлдiрушiлердiң бәрiне шарттар жазылған қағаздың бiр данасына қолдарын қоюды ұсынады, сондай-ақ қанша жабық өтiнiм түскенiн хабарлайды. Саудаласушылардың жазбаша жабық өтiнiмдерi ауызша саудаласу аяқталғанға дейiн ашылмай көрнектi жерде қойылып тұруға тиiс.

      26. Конвертке салынған өтiнiмдердiң бар-жоғына қарамастан, егер саудаласуға тiлек бiлдiрушiлер екi адамнан кем болмаса, саудаласу белгiленген уақытта ашылады. Егер сүректi сатып алушылардың жоғарыда көрсетiлген саны аталған мерзiмнен бұрын келмесе, онда Сауда комиссиясы өз iс-әрекетiн екi сағат бойы бастамай күте тұрады. Осы уақыт өткен соң саудаласу оған ниет бiлдiрушiлердiң қанша адам болғанына қарамастан, бiрақ жабық жазбаша өтiнiмдердi қосқанда екеуден кем болмаса, жүргiзiле бередi. Көрсетiлген уақытта саудаласуға ешкiм келмеген жағдайда, Сауда комиссиясы жабық өтiнiмдердi ашуға кiрiседi, егер ондай өтiнiмдер бар болса, ал бұған керiсiнше болған жағдайда, саудаласу өткiзiлмедi деп саналып, ол жөнiнде саудаласуды жүргiзу туралы есепте көрсетiледi.

 **АУЫЗША САУДАЛАСУДЫ ЖҮРГIЗУ ТӘРТIБI**

      27. Ауызша саудаласу әрбiр сауда бiрлiгi бойынша каталогтегi нөмiрiне қарай жеке-жеке жүргiзiледi. Каталогте көрсетiлмеген сауда бiрлiгiн саудаласуға ұсынуға жол берiлмейдi. Саудаласуға ұсынылған сауда бiрлiктерiн шығарып тастауды орман қоры учаскелерi иелерiнiң ұсынысы бойынша Сауда комиссиялары сауда күнi ағаш кесуге арналған жерге өрттен, желден, тағы басқа себептерден зиян келтiрiлуi салдарынан сауда бiрлiгiн қайта бағалау қажет болған, сондай-ақ оларды табиғи зiлзаланың зардабын жою үшiн пайдалану қажет болған жағдайда жүргiзуi мүмкiн. Сатушының немесе оның уәкiлдiк берген өкiлiнiң жазбаша мәлiмдемесi бойынша саудаласуға ұсынылған кез-келген сауда бiрлiгi бәсеке болмаған ретте саудаласудан алынып тасталады.

      28. Сауда комиссиясының төрағасы каталог бойынша сауда бiрлiгiнiң (лотта) сатылатын нөмiрiн хабарлайды, қысқаша сипаттама бередi, бастапқы бағасы мен оны өсiру аралығын жариялайды. Он бөлiкке дейiн ықшамдағанда бұл аралық бастапқы бағаның бiр процентiнен кем болмауға тиiс.

      29. Аларман өз бағасын ұсына отырып, билетiн (қатысушы нөмiрiн) көтерiп, оны Сауда комиссиясы төрағасы тұрған жаққа қарай бұра көрсетiп, өзi ұсынатын бағаны дауыстап жариялауға тиiс.

      30. Сауда комиссиясының төрағасы әрбiр ұсынылған бағаны қайталап, оны балғаның соғылған дабылымен құптап отырады. Ұсынылған баға үш мәрте қайталанады, егер алармандардың бiрде-бiреуi жоғары баға ұсынбаса, онда осы сауда бiрлiгi бойынша ауызша саудаласудың аяқталғаны жарияланады. Ұсынылған ең жоғары баға және оны ұсынған қатысушының нөмiрi сауда парағына жазылады.

      31. Соңғы үстеменi жариялап, аларман өзi ұсынған бағасына әлгi сауда бiрлiгiн оған қалдыруға келiсетiнi жайында сауда парағына қолын қояды. Бұдан кейiн Сауда комиссиясының төрағасы келесi сауда бiрлiгiн саудалауға кiрiседi.

 **БIРЛЕСКЕН САУДАЛАСУДЫ ЖӘНЕ САУДАЛАСУДЫ КIЛЕҢ**
**КОНВЕРТТЕГI ӨТIНIМДЕР БОЙЫНША ЖҮРГIЗУ ТӘРТIБI**

      32. Бiрлескен саудаласуды - ауызша жарыс пен конверттегi өтiнiм бойынша саудаласуды жүргiзген жағдайда әуелi 27-31-тармақтарға сәйкес ауызша саудаласу өткiзiледi, ал ауызша саудаласу аяқталған соң, бiрақ, келiп түскен жазбаша өтiнiмдердi ашуға дейiн, төраға қатысушылардың қалауына орай "өзiне арнап" одан әрi үстеме жасауын ұсынады, бұл жайында сауда парағына тиiстi сауда бiрлiгiнiң тұсына жазып қойылады.

      33. Ауызша саудаласу және "өзiне арнап" үстеме жасау аяқталған соң, төраға ауызша саудаласу аяқталғанын жариялайды, сонан кейiн Сауда комиссиясы барлық саудаласушылардың көз алдында конверттегi өтiнiмдердi ашуға кiрiседi. Әрбiр ашылған өтiнiм хабарланады және онда жасалған ұсыныс тиiстi сауда бiрлiгi бойынша, конверттегi өтiнiмнiң тiркелген нөмiрi және ұсынылған баға көрсетiлiп сауда парағына жазылады.

      34. Белгiлi бiр сауда бiрлiгiне ауызша және жазбаша ұсынылған баға тепе-тең болған жағдайда, артықшылық ауызша саудаласқан кiсiге берiледi. Белгiлi бiр сауда бiрлiгiне бiрнеше жабық өтiнiм берушiлер ұсынған бағалар тепе-тең болған ретте, егер ондай адамдардың бәрi саудаласуға қатысып отырса, ауызша жарыс өткiзiледi; ал ендi бiр ғана адам қатыспаған жағдайда, мәселенi Сауда комиссиясы жеребе тартқызу арқылы шешедi, бұл хаттамада көрсетiледi.

      35. Саудаласу бiрнеше орман иелерi бойынша өткiзiлген жағдайда саудаласу нәтижелерi туралы ведомостер әрбiр шаруашылық бойынша жеке-жеке жасалады. <\*>

      Ескерту. 35-тармақ өзгерді - ҚР Үкіметінің 2003.04.14. N 358 қаулысымен .

      36. Кiлең жабық конверттегi өтiнiмдер бойынша саудаласу өтiнiм берушiлердiң қатысуынсыз сырттан өткiзiледi.

      Егер Сауда комиссиясы нендей бiр өтiнiмдi жарамсыз деп танитын болса, онда сол өтiнiмде жасалған ұсыныс сауда парағына жазылмайды, ал саудаласу жүргiзiлгенi туралы хаттамада жарамсыз деп танылған өтiнiмiң дәлелi көрсетiледi.

 **САУДАЛАСУДЫҢ (САУДА ӨНДIРIСI) НӘТИЖЕЛЕРI**
**ЖӨНIНДЕГI ҚҰЖАТТАМАНЫ РЕСIМДЕУ**

      37. Саудаласудың түпкi нәтижелерi "Саудаласудың нәтижелерi туралы ведомостен" (5-қосымша) жазылады, ол саудаласудың жасалғаны туралы хаттаманың ажырамас бөлiгi болып табылады.

      38. Саудаласу аяқталған соң кепiлдiк ведомосiне, сауда парағына саудаласу өткiзiлгенi туралы хаттамаға және саудаласу нәтижелерi туралы ведомоске Сауда комиссиясының барлық мүшелерi қолдарын қояды, оны Төраға бекiтедi. Төраға саудаласудың түпкiлiктi нәтижелерi туралы хабарлама жасайды.

      39. Сауда комиссиясы жасайтын құжаттардағы жазу тек қана сиямен немесе шариктi қаламмен жазылады.

     40. Сауда жасау қағазына мыналар қоса тiркелуге тиiс:

     а) саудаласу туралы жарияланымдардың бiр данасы;

     ә) өсiп тұрған сүректi сатудың шарттары жазылған қағаздың саудаласуға тiлек бiлдiрген адамдардың қолхаты бар бiр данасы;

     б) табыс етiлген сенiмхаттар;

     в) жазбаша өтiнiмдер салынған конверттер;

     г) каталогтың бiр данасы;

     д) кепiлдiк сомасы төленгенi туралы құжаттар.

     Бүкiл сауда жасау қағаздары нөмiрленген, тiгiлген және Сауда

комиссиясы төрағасының мөрi басылған болуға тиiс.

     41. Саудаласу нәтижелерi жарияланғаннан кейiн жеңiмпаздар 15 күн iшiнде сүректiң саудаласу арқылы сатылғаны-сатып алынғаны жөнiнде сүректi сатушымен (сатушы атынан шартты Сауда комиссиясы ресiмдейдi) Шартты ресiмдейдi (6-қосымша). Шарт Сауда комиссиясына, сатушыға және аларманға арналып 3 дана етiп жасалады.

     42. Саудаласудың нәтижелерi туралы есептi Сауда комиссиясы облыстық атқарушы өкiметтiң органына және Қазақстан Республикасының  мемлекеттiк орман шаруашылығын басқару органына тапсырады.

 **САУДАЛАСУДА (АУКЦИОНДА) ЕСЕП АЙЫРЫСУ ЖӘНЕ**
**ОПЕРАЦИЯЛАРДЫ РЕСIМДЕУ**

     43. Саудаласуда өсiп тұрған сүректi сатып алғаны үшiн есеп айырысу нысаны сауда бiрлiгiн (лотта) жариялау кезiнде көрсетiледi.

      44. Сүректi саудаласуда сатудан алынған толық құны Қазақстан Республикасының заңнамасында белгiленген тәртiппен жергiлiкті бюджеттiң кiрiсiне аударылады. <\*>

      ЕСКЕРТУ. 44-тармақ өзгерді - ҚР Үкіметінің 1999.06.07. N 708

қаулысымен.

      Ескерту. 44-тармақ жаңа редакцияда - ҚР Үкіметінің 2003.04.14. N 358 қаулысымен .

      45. Шарт ресiмделгеннен кейiн 10 күннен кешiктiрмей аларман осы Ереженiң 44-тармағына сәйкес ақшаны сатушының шотына аударып, өсiп тұрған сүректi сатушыға өтiнiш жасайды, ол оған ағаш кесу билетiн бередi. Ағаш кесу билетiн жазып беру кезiнде сатушы аларманды өсiп тұрған сүректi босату ережесiмен, өрт қауiпсiздiгi ережелерiмен және ағаш кесу ережелерiмен таныстырады. Осыдан соң аларман солармен танысқаны жөнiнде қол қояды. Ағаш кесу билетiмен бiрге сатылған ағаш кесiлетiн жердi игерудiң технологиялық қартасы берiледi.

      Егер 10 күн iшiнде ұсынылған шот төленбесе, онда саудаласу нәтижесiнiң күшi болмайды, ал қатысушының өсiп тұрған сүректi саудаласуға жыл бойы қатысуға құқығы болмайды. Мұндай жағдайда оған бастапқы ақшалай жарна (кепiлдiк) қайтарылмайды, жергiлiктi бюджеттiң кiрiсiне есептеледi. <\*>

     ЕСКЕРТУ. 45-тармақ сөздермен толықтырылды - ҚР Үкіметінің 1999.06.07. N 708 қаулысымен .

     Ескерту. 45-тармақ өзгерді - ҚР Үкіметінің 2003.04.14. N 358 қаулысымен .

     46. <\*>

     Ескерту. 46-тармақ алып тасталды - ҚР Үкіметінің 2003.04.14. N 358 қаулысымен .

 **ТАРАПТАРДЫҢ ЖАУАПКЕРШIЛIГI**

      47. Сүректi сатушының, аларманның және Сауда комиссиясының бiр-бiрiне шағымы Қазақстан Республикасының заңдарымен белгiленген тәртiп бойынша қаралады.

      48. Өсiп тұрған сүректi сатушы:

      а) сатуға ұйғарылған ағаш кесiлетiн жердi бөлуге, ағашы кесiлетiн жер мен таксациялауды қолданылып жүрген нұсқауға сәйкес жүргiзуге. Сатуға ұсынылған сауда бiрлiгiнде сүректiң алдын ала бастапқы бағасын Қазақстан Республикасының заңнамасына сәйкес бекiтiлген өсiп тұрған сүрек үшiн төлемнiң қолданыстағы базалық ставкаларына сәйкес анықтауға. Кесуге ұйғарылған ағаштың немесе оның бөлiгiн табиғи күйiнде шектеуге. Сүректегi жаппай оталмайтын ағаш кесу жерлерiнде кесуге белгiленген ағаштарды таңбалауға. Егер ағаш кесiлетiн жердi шектеуге мүмкiндiк болмаса, ағаштарды нөмiрлеуге; <\*>

      ә) қолданылатын таксациялау әдiсi шеңберiнде сүректiң саны мен сапасының дәл анықталуын қамтамасыз етуге;

      б) сатылатын тауар бiрлiктерiн бiлiктiлiкпен таңдап алу мүмкiндiгiн қамтамасыз ету үшiн олар жайында қажеттi әрi дұрыс ақпарат беруге мiндеттi.

      Ескерту. 48-тармақ өзгерді - ҚР Үкіметінің 2003.04.14. N 358 қаулысымен .

      49. Аларман сатып алған сауда бiрлiгiнен ақау тапқан жағдайда сатушы аларман талап қойған кезден бастап 5 күн iшiнде оларды ауыстыруға мiндеттi.

      Ескерту. 49-тармақтың 2-абзацы алып тасталды - ҚР Үкіметінің 2003.04.14. N 358 қаулысымен .

      50. Сауда комиссиясы аларманға саудаласу (аукцион) басталғанға дейiн сатушының өтiнiмiне сәйкес сауда бiрлiктерi жөнiнде толық және дәлме-дәл ақпарат беруге тиiс.

      51. <\*>

      Ескерту. 51-тармақ алып тасталды - ҚР Үкіметінің 2003.04.14. N 358 қаулысымен .

      52. Аларман сүректi ағаш кесу билетiнде көрсетiлген мерзiмде кесiп, тасып әкетуге, ағаш кесiлген алаңды тазартуға, орманды қалпына келтiру жұмысын (егер бұл сату шарттарында көрсетiлген жағдайда) жүргiзуге мiндеттi.

      Өсiп тұрған сүректi босатудың қолданылып жүрген ережелерiне сәйкес сүректi дайындау мен тасып әкету мерзiмi ұзартылуы мүмкiн. Белгiленген мерзiмде кесiлмеген және тасып әкетiлмеген сүрек өсiп тұрған ағашты сатушының қайтадан меншiгiне айналады.

      53. Саудаласу кезiнде сатып алынған өсiп тұрған сүректi иелену құқығын басқа бiреуге аударуға тыйым салынады.

 **ӨСIП ТҰРҒАН СҮРЕКТI КОНКУРСТIК НЕГIЗIНДЕ**
**САТУ**

      54. Ағаш дайындау кезiнде орман өсiру және экология талаптарын ерекше технологияларды қолдану талап етiлген жағдайларда өсiп тұрған сүректi сату конкурстiк негiзде жүргiзiлуi мүмкiн.

      55. Конкурске қажеттi техникасы мен жабдықтары, бiлiктi кадрлары бар мамандандырылған ағаш дайындаушы кәсiпорындар қатысады.

      56. Конкурсты ұйымдастыру үшiн облыстық атқарушы орган облыстық орман шаруашылығын басқару органымен бiрлесiп, облыстық атқарушы орган өкiлдiгi басқаратын конкурстық комиссия құрады. <\*>

      Ескерту. 56-тармақ жаңа редакцияда - ҚР Үкіметінің 2003.04.14. N 358 қаулысымен .

      57. Конкурстiк комиссия орман иелерiнiң ұсыныстары бойынша ағаш кесiлетiн жердiң тiзбесiн анықтайды, конкурстiк негiзде игерiлуi мүмкiн ағаш кесiлетiн жерлердiң тiзбесiн анықтап, ағаш дайындауды жүргiзу технологиясында қойылатын талаптарды белгiлейдi және ағаш дайындаушыларға қажеттi ақпаратты жеткiзедi.

      58. Конкурс жеңiмпазы облыстық атқарушы органның шотына кепiлдiк ретiнде өсiп тұрған сүректiң бастапқы құнының елу пайызы мөлшерiндегi соманы аударады. Жұмыс аяқталған соң, егер ол конкурстiк комиссия белгiлеген технологиядан ауытқымай орындалған болса, ағаш дайындаушының кепiлдiк ретiнде берген сома оған қайтарылады. <\*>

     ЕСКЕРТУ. 58-тармақ өзгерді - ҚР Үкіметінің 1999.06.07. N 708 қаулысымен .

     Ескерту. 58-тармақ өзгерді - ҚР Үкіметінің 2003.04.14. N 358 қаулысымен .

     59. Ағаш дайындаушы белгiленген технологияны бұзған жағдайда облыстық орман шаруашылығын басқару органының шешiмi бойынша ағашы  кесiлетiн жер қайтарып алынады, ондай жағдайда ағаш дайындаушы қолданылып жүрген заңдарға сәйкес жауап бередi. Енгiзiлген кепiлдiң сомасы қайтарылмайды және тек сот шешiмi бойынша жергiлiктi бюджеттiң кiрiсiне жiберiледi. <\*>

     ЕСКЕРТУ. 59-тармақ өзгерді - ҚР Үкіметінің 1999.06.07. N 708 қаулысымен .

      Ескерту. 59-тармақ өзгерді - ҚР Үкіметінің 2003.04.14. N 358 қаулысымен .

**1-Қосымша**

      Ескерту. Қосымша өзгерді - ҚР Үкіметінің 2003.04.14. N 358 қаулысымен .

 **САУДА КЕЛIСIМI**

Қол қойылған күнi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_199\_\_ж.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_бiр жағынан,

                 (Сауда комиссиясының атауы)

бұдан былай Сауда комиссиясы деп аталатын\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_негiзде

iс-әрекет жасайтын\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                        (лауазымы, фамилиясы, аты, әкесiнiң аты)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_атынан

және екiншi жағынан\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_бұдан

                         (Орман иесiнiң атауы)

былай Сатушы деп аталатын\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

негiзде iс-әрекет жасайтын\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                          (Лауазымы, фамилиясы, аты, әкесiнiң аты)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

атынан мыналар жайында осы келiсiмдi жасасты.

 **1. Келiсiмнiң пәнi**

     1.1. Сатушы алады, ал Сауда комиссиясы саудаласу барысында

мынадай тауар бiрлiктерiн сатуды қабылдап алады:

Рет нөмiрi              саны, текше метр           бастапқы құны

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

     Жиынтық бастапқы құны \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                    (жазбаша)

     Тауар бiрлiктерiнiң егжей-тегжейлi ерекшелiгi 1-қосымшада көрсетiлген, ол осы Келiсiмнiң ажырамас бiр бөлiгi болып табылады.

 **2. Тараптардың мiндеттерi**

      2.1. Сатушының мiндеттерi:

      2.1.1. Саудаласуға ұсынылған әрбiр тауар бiрлiгi бойынша толық

және дұрыс ақпарат табыс етедi.

      2.1.2. Саудаласуға ұсынылған тауарлар бiрлiгiн алармандар қалауына қарай табиғи күйiнде байқап көруiне жағдай жасауды қамтамасыз етедi.

      2.1.3. Саудаласу жеңiмпазына саудаласу барысында сатылған өсiп тұрған сүрекке арнап ағаш кесу билетiн жазып бередi.

      2.1.4. Сатушы саудаласудың өткiзiлгенi жөнiнде Сауда комиссиясынан есеп алғаннан кейiн 5 банк күнiнен кешiктiрмей Сауда комиссиясына саудаласуды сатылған сүректiң ақырғы жиынтық құнынан \_\_\_\_\_\_\_\_\_\_\_\_\_\_\_\_\_ % төлейдi.

      2.1.5. Сауда комиссиясы есеп бергеннен кейiн \_\_\_\_\_\_\_\_\_\_ күнi iшiнде сатылмаған тиiстi заттар бойынша кепiлдiктi қайтарады.

      2.2. Сауда комиссиясының мiндеттерi:

      2.2.1. Саудаласуға ұсынылған өсiп тұрған сүректi байқап көру шарттарын көрсете отырып, саудаласу жайында бұқаралық ақпарат құралдары арқылы хабарландыру бередi.

      2.2.2. Сатушының осы Келiсiмге тiркелген өтiнiмiне сәйкес каталогтағы тауарлар бiрлiгi жайында табыс еткен ақпараттың дұрыстығын қамтамасыз етедi.

     2.2.3. Саудаласуды өсiп тұрған сүректi неғұрлым жоғары бағаға сату мақсатымен жүргiзедi.

     2.2.4. Қазақстан Республикасында Ағаш саудаласуын (аукциондарды) өткiзу тәртiбi туралы уақытша ережеге сәйкес саудаласатын өсiп тұрған сүректi сату-сатып алуға арнап аталған Сауда келiсiмiнiң 3-бөлiмiнде көрсетiлген Сатушы мен саудаласу жеңiмпазы (алармандар) арасында Сатушының атынан \_\_\_\_\_\_\_\_ күн iшiнде шарт жасасады.

      2.2.5. Шарт жасалғаннан кейiн \_\_\_\_\_\_\_\_\_\_\_\_ күн iшiнде Сатушыға саудаласу жасалғаны туралы есеп бередi.

 **3. Есеп айырысудың және алармандардың**
**сатушыдан өнiм алуының шарттары**

     3.1. Ақы төлеу шарттары мен кепiлдiк мөлшерi әрбiр сауда бiрлiгi бойынша қосымшада көрсетiледi.

     3.2. Шарт ресiмделгеннен кейiн 10 күннен кешiктiрмей аларман заңнамада белгiленген тәртіппен:

     а) <\*>

     б) саудаласудан (аукциондардан) сатып алынған өсіп тұрған сүректiң ақшалай қаражаты жергiлiктi бюджетке. <\*>

     3.3. Сүректi Сатушыдан Сатып алушыға беру орман заңнамасына сәйкес жүргiзiледi. <\*>

**4. Орындау кепiлдiгi және тараптардың**

**жауапкершiлiгi**

      4.1. Сауда комиссиясы мен Сатушы туындайтын проблемаларды келiсе отырып реттеу үшiн ақылға сиымды барлық шараларды қолданады.

      Сауда комиссиясы мен Сатушының бiр-бiрiне қоятын талабы Қазақстан Республикасының заңында белгiленген тәртiп бойынша қаралады.

      4.2. Егер саудаласу Сауда комиссиясының кiнәсiнсiз өткiзiлмеген жағдайда Сатушы саудаласуға қойылған сүректiң бастапқы құнының \_\_\_\_\_\_\_\_\_\_\_\_\_\_\_\_\_ процентiн Сауда комиссиясына төлейдi.

      4.3. Сатушы Сауда комиссиясының көрсеткен қызметiне ақыны дер кезiнде төлемеген жағдайда әрбiр кешiктiрiлген күн үшiн төленбеген сомадан \_\_\_\_\_\_\_\_\_\_\_\_\_\_\_ процент мөлшерiнде өсiм төлейдi.

      4.4. Сауда комиссиясы саудаласу жасалғаны туралы есептi дер кезiнде табыс етпеген жағдайда Сатушының әрбiр кешiктiрген күн үшiн аукцион көрсеткен қызмет ақысын \_\_\_\_\_\_\_\_\_\_\_\_\_\_\_процент азайтуға құқығы бар.

     4.5. Тараптар форс-мажорлық жағдай туғанда бiр-бiрiне жауапкершiлiктен босатылады.

     4.6. Сатушының өнiмiмен салыстырғанда каталогтегi ақпарат бұрмаланған жағдайда Сауда комиссиясы Сатушыға келтiрiлген шығынға өтем жасайды.

     4.7. Сауда комиссиясы Сатушының мiндеттемелерi бойынша, ал Сатушы Сауда комиссиясының мiндеттемелерi бойынша үшiншi адамдар алдында жауап бермейдi.

 **5. Өзге шарттар**

      5.1. Осы келiсiм қолданылып жүрген заңдар негiзiнде, сондай-ақ тараптардың өзара ұйғарымы бойынша өзгертiлуi немесе жарамсыз деп танылуы мүмкiн.

     5.2. Бұл Келiсiмге өзгертулер мен толықтырулардың бәрi жазбаша түрде жасалады және Келiсiмнiң ажырамас бөлiгi болып табылады.

     5.3. Келiсiм оған қол қойылған кезден бастап күшiне енедi.

     5.4. Келiсiм әр тарапқа 2 данадан 4 дана етiп жасалған, әрi барлығының бiрдей заңды күшi бар.

 **6. Келiсiмнiң қолданылатын мерзiмi және**
**тараптардың заңды мекен-жайы**

     6.1. Келiсiмнiң қолданылатын мерзiмi

     Басталуы "\_\_\_" \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 19\_\_\_ж.

     Аяқталуы "\_\_\_" \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 19\_\_\_ж.

     6.2. Тараптардың мекен-жайы мен есеп айырысу шоттары

     Алармандiкi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

   (почта мен телеграф индексi және Аларман мен оның банкiсiнiң

                           мекен-жайы)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                            (шоты)

     Сатушынікi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

   (почта мен телеграф индексi және Сатушы мен оның банкiсiнiң мекен-жайы)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                          (шоты)

         Аларманнан                              Сатушыдан

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_     \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_     \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2-Қосымша**

                Ескерту. Қосымша өзгерді - ҚР Үкіметінің 2003.04.14. N 358 қаулысымен .

 **ӨТIНIМ**

**Өсiп тұрған сүректi саудаласуда сатуға арналған**

          (Сауда келiсiмiнiң ажырамас бөлiгi болып табылады)

     N \_\_\_\_\_\_               "\_\_\_\_\_" \_\_\_\_\_\_\_\_\_\_\_\_\_\_\_\_\_\_\_\_\_\_\_\_199\_\_ж.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                        (сүрек иесiнiң аты)

Саудаласу көлемi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_текше метр

Өсiп тұрған сүректiң бастапқы бағасы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                        (сомасы жазбаша)

бойынша сатуға ұсынады.

**1. Сауда бiрлiгiнiң ерекшелiгi**

      Сауда бiрлiгiнiң орналасқан жерi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_орман иесi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_орманшылығы

Орам \_\_\_\_\_\_\_\_\_\_\_\_\_\_\_\_\_\_\_\_\_\_Тiлкем\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мөлдек\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_кесiлген жылы\_\_\_\_\_\_\_\_\_\_\_\_\_\_

             (нөмiрi)

     Сауда бiрлiгi туралы жалпы мәлiмет:

     Ормандар тобы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

     Қорғаныштық санаты \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

     Шаруашылық \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

     Мөлдек көлемi барлығы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

     Кесу тәсiлi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

     Өскiндер сақтаулы көлем \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

     Сүйреп шығару қашықтығы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

     Көлiк жолының бар-жоғы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                              (жолдың түрi, қашықтығы көрсетiлсiн)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

  (жалпы пайдаланылатын жолға дейiн және таяу жердегi темiр жол

   стансасына дейiн)

     Буылған текшенiң орташа көлемi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

     Жер бетiнiң бедерi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

     (таулы, дөңес, жазық)

     Топырақ жағдайы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

     Дайындалған мерзiмi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

     (басталуы, аяқталуы)

**2. Сауда бiрлiгiнiң сандық және сапалық**

**сипаттамасы**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

               !      Саны, текше метр, төлем ставкасы, теңге

   Тұқымы      !----------------------------------------------------

               !            кәделiк ағаш          !         !

               !----------------------------------!  отын   !барлығы

               !  iрi  ! орташа  ! ұсақ  ! жиыны  !         !

--------------------------------------------------------------------

    Жиыны

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. Төлем шарттары**

      Саудаласуға қатысу үшiн алдын-ала тауар бiрлiгiнiң бастапқы

бағасынан \_\_\_\_\_\_\_\_\_\_\_\_ процент мөлшерiнде кепiлдiк енгiзiлуi қажет,

   ол теңге мөлшерiнде болады

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                    (жазбаша сомасы)

     Қалған сомасы

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_алдынан өткiзiледi.

**4. Дайындау шарттары**

              Ағаш кесiлетiн алаңды игерудiң технологиялық картасы

        Сатушыдан

**3-Қосымша**

                     Ескерту. Қосымша өзгерді - ҚР Үкіметінің 2003.04.14. N 358 қаулысымен .

"Бекiтемiн"

 **199  жылғы саудаласуға ұсынылған тауар бiрлiктерi**
**бойынша енгiзiлген кепiлдiктер туралы ведомость**
**(Кесте)**

**4-Қосымша**

                      Ескерту. Қосымша өзгерді - ҚР Үкіметінің 2003.04.14. N 358 қаулысымен .

"Бекiтемiн"

      1 **99  жылғы\_\_\_\_\_\_\_\_\_\_\_\_\_\_өткiзiлген саудаласуда\_\_\_\_\_\_\_\_\_\_**

**Орман иесiнiң өсiп тұрған**

**сүрегiн сатуға арналған**

**САУДА ПАРАҒЫ**            \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                            (саудаласу өткiзiлген орын)

                       (Кесте)

**5-Қосымша**

                    Ескерту. Қосымша өзгерді - ҚР Үкіметінің 2003.04.14. N 358 қаулысымен .

"Бекiтемiн"

       Орман шаруашылығына \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_бойынша

       "\_\_\_\_\_\_\_\_\_\_\_\_\_\_\_\_\_\_" \_\_\_\_\_\_\_\_\_\_\_\_\_\_\_\_\_\_\_\_өткiзiлген

       \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                     (саудаласу өткiзiлген орын)

**Саудаласу нәтижелерi туралы ведомость**

                             (Кесте)

**6-Қосымша**

      Ескерту. Қосымша өзгерді - ҚР Үкіметінің 2003.04.14. N 358

қаулысымен .

**Өсiп тұрған сүректi сатып алу-сатуға арналған**

**ШАРТ**

      Қол қойылған күнi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_199\_\_\_ж.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

          (заңды немесе жеке тұлғаның атауы)

бiр жағынан, бұдан былай Сатушы деп аталып, \_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

          (Сауда келiсiмiнiң атауы, датасы)

негiзiнде iс-әрекет жасайтын \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                              (аукционды ұйымдастырушы өкiлiнiң

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

               лауазымы, фамилиясы, аты, әкесiнiң аты)

атынан және \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ екiншi жағынан

           (бiрлестiктiң, ұйымның, кәсiпорынның атауы)

бұдан былай Аларман деп аталып, 199\_\_\_жылғы \_\_\_\_\_\_\_\_\_\_\_\_\_\_\_\_\_\_\_\_\_\_\_

негiзiнде iс-әрекет жасайтын \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                            (лауазымы, фамилиясы, аты, әкесiнiң аты)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

атынан мыналар жайында осы шартты жасасты:

**1. Шарттың пәнi**

    1.1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                  (аукционды ұйымдастырушы, датасы, орны)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ұйымдастырған аукционда

Аларман саудаласылған мынадай тауар бiрлiктерiн сатып алуға, ал

Сатушы оларды сатуға тiлек бiлдiредi.

--------------------------------------------------------------------

Каталог ! Тауардың  ! Бастапқы  ! Ақырғы   ! Кепiлдiк  !Төленуге

бойынша ! атауы     ! бағасы    ! бағасы   ! сомасы    !тиiстi

нөмiрi  !           !           !          !

--------------------------------------------------------------------

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

     а) жиынтық бастапқы құны

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_теңге

                              (жазбаша)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

     ә) ақырғы жиынтық құны \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_теңге

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                              (жазбаша)

     б) кепiлдiк сомасы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                          (жазбаша)

     в) төленуге тиiстiсi, барлығы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                          (жазбаша)

     Тауар бiрлiктерiнiң ерекшелiктерi каталогта келтiрiлген\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                 (аукционды ұйымдастырған)

табыс еткен деректерге сәйкес келедi.

**2. Тараптардың мiндеттерi**

     2.1. Аларман мыналарды мiндетiне алады :

     2.1.1. Шарт ресiмделгеннен кейiн 10 күннен кешiктiрмей өсiп тұрған сүректi сатып алғаны үшiн заңнамада белгiленген тәртiппен:

     а) <\*>

     б) саудаласудан (аукциондардан) сатып алынған өсіп тұрған сүректiң ақшалай қаражаты жергiлiктi бюджетке.

      ЕСКЕРТУ. 2.1.1-тармақ өзгерді - ҚР Үкіметінің 1999.06.07. N 708 қаулысымен .

     2.1.2. Осы шартқа қол қойылғаннан кейiн \_\_\_\_\_\_\_\_\_\_\_\_\_\_\_\_күннен кешiктiрмей, ағаш кесу билетiн жаздыру үшiн төлемдiк тапсырманың көшiрмесiн алып, Сатушыға келуге тиiс.

     2.2. Сатушы мыналарды мiндетiне алады.

     2.2.1. Төлемдiк тапсырманың көшiрмесiн табыс еткен соң ағаш кесу билетiн немесе саудаласуда сатып алынған сүректiң тауар накладнойын жазып бередi.

     2.2.2. Ағаш кесу билетiн жазып беру кезiнде сатушы аларманды өрт қауiпсiздiгi және еңбектi қорғау ережелерiмен, оларды бұзғандық үшiн салынатын ақшалай айып-пұлмен таныстырады, сонан соң осылармен танысқаны жөнiнде аларман қолын қояды.

**3. Есеп айырысудың және аларманның**

**сатушыдан өнiм алуының шарттары**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. Орындау кепiлдiгi және тараптардың**

**жауапкершiлiгi**

     4.1. Аларман мен Сатушы туындайтын проблемаларды келiсе отырып реттеу үшiн ақылға қонымды барлық шараларды қолданады.

     4.2. Аларман мен Сатушының бiр-бiрiне қоятын талабы Қазақстан Республикасының заңдары белгiлеген тәртiп бойынша қаралады.

     4.3. Сатушы каталогта ұсынылған мәлiметтердiң ағаш кесу таксациясының қолданылып жүрген ережелерi пұрсат беретiн дәлдiк шегiндегi дәлме-дәлдiгiне кепiлдiк бередi. Босатылатын сүректiң саны мен сапасын анықтаудың дәлдiгiнде жоғарыда белгiленген нормативтерден ауытқушылықтың бетi ашылған жағдайда Сатушы қысқа мерзiм iшiнде Аларманмен келiсе отырып, өзара тиiмдi шешiм ұсынады.

     4.4. Тараптар форс-мажорлық жағдай пайда болған ретте өзара жауапкершiлiктен босатылады.

     4.5. Егерде Аларман 10 күн iшiнде шотты төлемесе және аукцион өткiзген күннен бергi \_\_\_\_\_\_\_\_\_\_\_\_ күн iшiнде ағаш кесу билетi жазып берiлмесе, онда аукцион нәтижесiнiң күшi, ал Аларманның жыл бойы сүрек аукционына қатысуға құқығы болмайды. Бастапқы ақшалай жарна (кепiлдiк) оған қайтарылмайды, жергiлiктi бюджеттiң кiрiсiне есептеледi. <\*>

     ЕСКЕРТУ. 4.5-тармақ өзгерді - ҚР Үкіметінің 1999.06.07. N 708

қаулысымен .

     4.6. Аларман Сатушының мiндеттемелерi бойынша, ал Сатушы Аларманның мiндеттемелерi бойынша үшiншi адам алдында жауап бермейдi.

**5. Өзге шарттар**

     5.1. Осы Шарт қолданылып жүрген заңдар негiзiнде, сондай-ақ тараптардың өзара келiсуi негiзiнде өзгертiлуi немесе жарамсыз деп танылуы мүмкiн.

     5.2. Аталған Шартқа өзгерiстер мен толықтырулардың бәрi жазбаша түрде жасалады және оның ажырамас бөлiгi болып табылады.

     5.3. Шарт қол қойылған сәтiнен бастап күшiне енедi.

     5.4. Шарт уағдаласушы тараптардың әрқайсысына және Аукционға 2 данадан 6 дана етiп жасалған, әрi барлығының бiрдей заңды күшi бар.

**6. Шарттың қолданылу мерзiмi және**

**тараптардың заңды мекен-жайы**

     6.1. Шарттың қолданылу мерзiмi

     Басталуы "\_\_\_" \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_199\_\_\_ж.

     Аяқталуы "\_\_\_" \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_199\_\_\_ж.

     6.2. Тараптардың мекен-жайы мен есеп айырысу шоты

     Сауда комиссиясының \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      (почта және телеграф индексi және Сауда комиссиясының және

                  оның банкiсiнiң мекен-жайы)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                          (шоты)

     Сатушынiкi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

    (почта және телеграф индексi мен Сатушының және оның

                        банкiсiнiң мекен-жайы)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                          (шоты)

     6.3. Осы шартқа қоса тiркелгенi:

     Саудаласуға ұсынылған сауда бiрлiктерiне арналған

өтiнiмдер \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бет.

     Сауда комиссиясынан

         Сатушыдан

**7-Қосымша**

      Ескерту. Қосымша өзгерді - ҚР Үкіметінің 2003.04.14. N 358 қаулысымен .

"Бекiтемiн"

Сауда комиссиясының төрағасы

\_\_\_\_\_\_\_\_\_\_\_\_\_\_\_\_\_\_\_\_\_ (қолы)

**199 жылғы \_\_\_\_\_\_\_\_\_\_\_\_өсiп тұрған сүректi**

**саудаласуды өткiзгенi туралы сауда**

**комиссиясының есебi**

      Қазақстан Республикасында Ағаш саудаласуын (аукциондарды) өткiзу тәртiбi туралы ережеге сәйкес \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (сүрек иесiнiң атауы, Сауда келiсiмiнiң нөмiрi, жиынтық таксалық                           құны)

сүрегiн сату жөнiндегi саудаласу өткiзiлдi.

     Саудаласу \_\_\_\_\_\_\_\_\_\_ сағатта басталып, \_\_\_\_\_\_\_\_\_\_\_ сағатта

аяқталады. Саудаласуға қатысуға келген адамдардың қолхат беруiмен саудаласудан сүрек сату ережелерiмен таныстырылады, саудаласуға ниет бiлдiрушiлердiң кепiлдiк сомасын төлегенiн қуаттайтын құжаттар алынды, ол жайында "кепiлдiк туралы ведомость" жасалды.

     Саудаласу басталғанға дейiн \_\_\_\_\_\_\_\_\_\_\_\_\_\_\_\_\_\_\_\_ жабық жазбаша өтiнiм алынды. Жазбаша өтiнiмдердiң бәрi жарамды деп танылды.

     Саудаласу ұсынылған ақырғы бағалар "Сауда нәтижелерi туралы ведомосте" келтiрiлген.

*Сауда комиссиясы мүшелерiнiң қолдары:*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК